**Ce mult te mai iubesc**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce mult te mai iubesc

Ce mult te mai iubesc tu...nu vei şti,

Nici cum te strâng la piept prin praf de seară

Sperând a doua zi să mai revii

Să-mi mângâi visele cu glas de primăvară....

Îmi laşi în urmă gânduri care dor

Si-n chipul toamnei umed, le zăresc,

Mă pierd prin arămiul trist covor

Dar tu...nu ai să ştii cât te iubesc!

Când mână ta pe chipul meu coboară,

Mă pierd prin valul mărilor albastre

Ce sub priviri tăcute se strecoară

Sorbind eternul cer topit prin astre.

Când te apropii ca o lună plină

Ce-n calde nopți se-ascunde în fereastră,

Simt lacrima sub gene cum suspină

Şi mă topesc ca florile din glastră!

Ce mult te-aş mai iubi tu...nu vei şti.....

Doar te opreşti din drum şi mă priveşti!

Poate regreți că n-ai să mai revii

Sau doar ți-e teamă c-ai să te-ndrăgosteşti?